Hun har vært aktivt politisk engasjert i Høyre og Norsk Kvinnesaksforening siden 1960- og 1970-årene, og har hatt en rekke styreverv og offentlige verv. Hun har representert Høyre i kommunestyret i Randaberg i flere tiår siden 1988, er mangeårig gruppeleder for Høyre i kommunestyret (2001–2007 og 2011–2019), har vært partiets ordførerkandidat i 1991 og 2003 og er også leder i Randaberg Høyre fra 2015. Hun var stortingskandidat for Rogaland Høyre i 1992. Hun har også hatt lederverv i Høyres kvinnebevegelse.